కూచుకుళ్ల రాజేశ్ రెడ్డి

కూచకుళ్ల రాజేష్‌రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికల్లో నాగర్‌కర్నూల్ నుండి ఎమ్మెల్యేగా గెలిచాడు.
జననం, విద్యాభాస్యం 
కూచుకుళ్ల రాజేశ్ రెడ్డి  1973లో తెలంగాణ, నాగర్‌కర్నూల్ జిల్లా, నాగర్‌కర్నూల్ మండలం, తూడుకుర్తి గ్రామంలో  కూచుకుల్ల దామోదర్ రెడ్డి, సౌభాగ్యమ్మ దంపతులకు జన్మించాడు. ఆయన  కర్ణాటక రాష్ట్రంలోని బాపూజీ డెంటల్ కాలేజ్ & హాస్పిటల్ నుండి ఎండిఎస్ (డెంటల్‌) పూర్తి చేశాడు.

రాజకీయ జీవితం
కూచుకుళ్ల రాజేశ్ రెడ్డి తన తండ్రి కూచుకుళ్ల దామోదర్ రెడ్డి అడుగుజాడల్లో రాజకీయాల్లోకి వచ్చి, 2023 ఆగష్టు 3న కాంగ్రెస్ పార్టీలో చేరగా ఆయనకు 2023 అక్టోబర్ 15న కాంగ్రెస్ ప్రకటించిన తొలి జాబితాలో టికెట్ దక్కించుకొని 2023లో శాసనసభ ఎన్నికల్లో నాగర్‌కర్నూల్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీఆర్ఎస్ అభ్యర్థి మర్రి జనార్దన్ రెడ్డిపై 5,248 ఓట్ల తేడాతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

మూలాలు

వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
వర్గం:తెలంగాణ రాజకీయ నాయకులు